Beniopa compta des de hui amb una nova zona per a realitzar activitat física
01 octubre 2020

## Beniopa compta des de hui amb una nova zona per a realitzar activitat física01 octubre 2020Última actualización: 14 julio 2025

![](../gestion/img/ao4425-copia.jpg)  
  

La presidenta de la Junta de Districte de Beniopa, **Amparo Victoria**, ha informat que hui s’ha procedit a obrir el nou circuit saludable i de cal·listènia ubicat en el parc del Calvari (al costat del carrer de l’Aigüera), una zona per a realitzar activitat física a l’aire lliure amb un total d’onze aparells especialment adaptats per a la gent gran.

La nova zona de cal·listènia de Beniopa s’ha finançat íntegrament per la Diputació de València mitjançant el Pla de Serveis i Obres Municipals (SOM), amb un pressupost de 30.000 euros. El projecte inclou també una nova barana metàl·lica en el parc del Calvari per a facilitar l’accés als usuaris.

Victoria ha posat en valor “_la importància de dotar als veïns de Beniopa, sobretot a la gent gran, de les infraestructures necessàries perquè puguen desenvolupar la seua activitat esportiva com a part d’una vida saludable. Esperem que siguen molts els ciutadans que facen ús d’esta nova zona de cal·listènia, amb aparells per a fer exercici físic que són també molt útils per a previndre malalties i dolències, o millorar la salut després de tindre una lesió_”.